Mesto Žilina v súlade s ustanovením § 6, zák. č. 369/1990 Zb. o obecnom zriadení v znení neskorších predpisov a s ustanovením zákona SNR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady vydáva všeobecne záväzné 

NARIADENIE

o dani za vjazd a zotrvanie motorového vozidla v historickej časti mesta

č. ......../2007

I.

Predmet dane

1.	Premetom dane za vjazd a zotrvanie motorového vozidla v historickej časti mesta je vjazd a  zotrvanie motorového vozidla v historickej časti mesta.
2.	Predmetom dane nie je vjazd a zotrvanie motorového vozidla v historickej časti mesta pri  činnostiach spojených s ochranou zdravia, majetku a verejného poriadku.
3.	Do historickej časti mesta ohraničenej ul. Na priekope, ul. Dolný val a ul. Horný val a do ul. Národná a Hlinkové námestie je vjazd povolený s príslušným povolením len vo vymedzenom čase a netýka sa tam trvale prihlásených daňovníkov – obyvateľov a vlastníkov parkovacích plôch. Trvale prihlásení daňovníci budú parkovať na určených parkovacích miestach pokiaľ nemajú vlastné parkoviská. V tejto historickej časti mesta sa poplatky parkovaciou spoločnosťou nevyberajú.
V historickej časti mesta – pešej zóne: ul. Sad SNP, ul. Jána Milca, ul. Štefánikova, ul. Republiky a ul. Pivovarská je vjazd povolený s povolením MsÚ a za zotrvanie v zóne sa platí daň – poplatok v zmysle všeobecne záväzného naradenia č. 9/2004 a dodatku č. 7 z roku 2007.
4.	Za historickú časť mesta pre účely tohto nariadenia sa určujú všetky miestne komunikácie v  území centra mesta, na ktorých je premávka usmernená informatívnymi dopravnými značkami  č. D 57a   a č. D 57b (začiatok a koniec pešej zóny) v spodnej časti s textom „Dopravnej obsluhe s povolením mestského úradu vjazd povolený„ s príslušným časovým obmedzením.

II.

Daňovník a platiteľ dane

1.	Daňovníkom je fyzická alebo právnická osoba, ktorá je držiteľom motorového vozidla.
2.	Platiteľom je vodič motorového vozidla, ktoré vojde a zdržuje sa v historickej časti mesta.

III.

Základ dane

Základom dane je počet dní vjazdu a zotrvania v historickej časti mesta.

IV.

Sadzba dane
     
1.	Sadzba dane za motorové vozidlo a každý aj začatý deň vjazdu a zotrvania v historickej časti mesta  je: - 	50,– Sk za doprovodné vozidlá pri sobášnych obradoch
    - 	80,- Sk pre zásobovacie a ostatní
2.	Sadzba dane – paušálna suma  za vjazd motorovým vozidlom do historickej časti mesta bez ohľadu na počet dní zotrvania v tejto časti mesta je:
a)	pre daňovníka – obyvateľa s trvalým pobytom, ktorý nemá k dispozícií vlastné parkovisko 2000,- Sk/rok
b)	pre daňovníka – obyvateľa s trvalým pobytom, ktorý nemá k dispozícií vlastné parkovisko za druhé osobné motorové vozidlo 15 000,- Sk/rok
c)	pre daňovníka, ktorý má v historickej časti mesta nehnuteľnosť a túto nevyužíva pre vlastnú podnikateľskú činnosť a má k dispozícií vlastné parkovisko 1000,- Sk/rok
d)	pre daňovníka, ktorý má v historickej časti mesta umiestnenú prevádzku a nie je vlastníkom nehnuteľnosti, v ktorej je prevádzka umiestnená:
-	bez parkoviska 2000,– Sk/rok
-	s parkoviskom 1000,- Sk/rok
e)		pre daňovníka, ktorý je vlastníkom parkoviska (hotel, banka, ŠKO, Pošta príp. iné inšitúcie) a toto prenajíma (vydá sa mu počet povoleniek na kapacitu parkovísk) - 1000, - Sk/rok za jedno povolenie
f)		pre daňovníka, ktorý vlastní parkovacie miesto (garáž) a nevlastní - neprevádzkuje budovu v centrálnej mestskej zóne 1000,- Sk/rok
g)		pre daňovníkov, ktorí sú oslobodení od dane za vjazd – článok VII tohto VZN sa vyrubuje paušálny poplatok 100,- Sk

V.

Vznik daňovej povinnosti

Daňová povinnosť vzniká dňom vjazdu motorového vozidla do historickej časti mesta a zotrvania motorového vozidla v historickej časti mesta. Deň vjazdu je dňom vydania povolenia na vjazd.

VI.

Spôsob vyberania dane
 
1.	Správca dane vyrubí daň za vjazd a zotrvanie motorového vozidla v historickej časti mesta na základe povolenia na vjazd a zotrvanie motorového vozidla v historickej časti mesta vydaného odborom dopravy a komunálnych služieb  MsÚ v Žiline.
2.	Daňovník je povinný daň uhradiť  v hotovosti pred prevzatím povolenia na vjazd a zotrvanie motorového vozidla v historickej časti mesta. V odôvodnených prípadoch môže byť daň uhradená na základe vystavenej faktúry.

VII.

Oslobodenie od dane za vjazd a zotrvanie motorového vozidla v historickej časti mesta

1.	Od dane je oslobodená fyzická osoba, ktorá má v historickej časti mesta trvalý pobyt a má k dispozícií vlastné parkoviská mimo verejných komunikácií a priestranstiev, resp. za jedno osobné motorové vozidlo na príslušný byt v centrálnej mestskej zóne.
2.	Od dane je oslobodená fyzická alebo právnická osoba, ktorá je v historickej časti mesta vlastníkom nehnuteľnosti a túto užíva na svoju podnikateľskú činnosť, nejedná sa o podnikateľskú činnosť spojenú s prenájmom týchto nehnuteľnosti a má k dispozícií vlastné parkovisko mimo verejných komunikácií.
3.	Od dane je oslobodený daňovník, osoba ťažko zdravotne postihnutá odkázaná na individuálnu dopravu.
4.	Od dane je oslobodené mesto Žilina pre vozidlá MsÚ Žilina.
                              
VIII.

Záverečné ustanovenia

1.	Pokiaľ  v tomto nariadení nie je podrobnejšia úprava, odkazuje sa na zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady a na zákon č. 511/1991 Zb. o správe daní a poplatkov a zmenách v sústave územných finančných orgánov.
2.	Poplatky vyberané parkovaciou spoločnosťou v zmysle všeobecne záväzného nariadenia č. 9/2004 a jeho dodatku č. 7/2007 v časti pásma I – centrálnej mestskej zóne ohraničenej ul. Na priekope, ul. Dolný a Horný val sa účinnosťou tohto nariadenia rušia.
3.	Povolenia na vjazd sa vydávajú na konkrétne EČV mimo parkovísk hotelov, bánk, zásobovania, taxi služby a pod. Na jednom povolení môže byť uvedených viac EČV a na jeden byt je možné vydať dve povolenia.
4.	Povolenia na vjazd vydané pred 1. 1. 2008 účinnosťou tohto nariadenia podliehajú obmedzeniam a usmerneniam v zmysle tohto všeobecne záväzného nariadenia.
5.	Kontrolu dodržiavania ustanovení tohto VZN vykonáva Mesto Žilina a Mestská polícia, ktorá je oprávnená vyberať pokuty v blokovom konaní v zmysle zákona č. 372/1990 Z. z. o priestupkoch v znení neskorších  predpisov. 
6.	Ruší sa Všeobecne záväzné nariadenie Mesta  Žilina č.10/2004 o dani za vjazd  a zotrvanie motorového vozidla v historickej časti mesta účinné od 1. 1. 2005.
7.	VZN schválené Mestským zastupiteľstvom v Žiline dňa ..................................
8.	VZN nadobúda účinnosť dňom  1. 1. 2008.

								..................................................
									  Ivan Harman
									primátor mesta